วันจันทร์ที่ 9 สิงหาคม 2564
บีโอไอเผยการลงทุนครึ่งปีแรกของปี 64 คำขอมูลค่ากว่า 3.8 แสนล้านบาท FDI เติบโต 3.8 เท่า ญี่ปุ่นครองอันดับหนึ่ง
บีโอไอเผยยอดคำขอรับการส่งเสริมการลงทุนช่วงครึ่งปีแรกของปี 2564 มูลค่ากว่า 3.8 แสนล้านบาท เติบโตร้อยละ 158 เมื่อเทียบกับช่วงเดียวกันของปี 2563 ผลจากการลงทุนขนาดใหญ่ในกิจการพลังงานไฟฟ้า
โดยกลุ่มอุตสาหกรรมเป้าหมายที่มีมูลค่าสูงสุดอยู่ในกลุ่มเครื่องใช้ไฟฟ้าและอิเล็กทรอนิกส์ รองลงมาเป็นอุตสาหกรรมการแพทย์ ขณะที่FDIครึ่งปีแรกมีมูลค่าสูงถึง2.7แสนล้านบาท เพิ่มขึ้นจากช่วงเดียวกันของปีก่อนประมาณ
3.8เท่า โดยการลงทุนจากญี่ปุ่นครองอันดับหนึ่งการขอรับการส่งเสริมฯ สูงสุด
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ)เปิดเผยว่า ภาวะการส่งเสริมการลงทุนในช่วง6เดือนแรก (ม.ค.-มิ.ย.) ปี2564มีโครงการขอรับการส่งเสริมการลงทุนจำนวน801โครงการ เพิ่มขึ้นจากช่วงเดียวกันของปีก่อนร้อยละ14มูลค่าเงินลงทุน386,200ล้านบาท เพิ่มขึ้นจากช่วงเดียวกันของปีก่อนร้อยละ158ซึ่งเป็นผลมาจากโครงการขนาดใหญ่ในกิจการพลังงานไฟฟ้าที่ยื่นขอรับการส่งเสริมมากถึง198โครงการ มูลค่าเงินลงทุน120,814ล้านบาท
สำหรับกลุ่มอุตสาหกรรมเป้าหมายที่มีมูลค่าเงินลงทุนสูงสุด5อันดับแรกได้แก่ อุตสาหกรรมเครื่องใช้ไฟฟ้าและอิเล็กทรอนิกส์มีมูลค่าเงินลงทุน60,970ล้านบาท รองลงมาเป็นอุตสาหกรรมการแพทย์มีมูลค่าเงินลงทุน43,040ล้านบาท อุตสาหกรรมปิโตรเคมีและเคมีภัณฑ์มีมูลค่าเงินลงทุน28,160ล้านบาท อุตสาหกรรมการเกษตรและแปรรูปอาหารมีมูลค่าเงินลงทุน23,170ล้านบาท และอุตสาหกรรมเทคโนโลยีชีวภาพมีมูลค่าเงินลงทุน20,720ล้านบาท ตามลำดับ ซึ่งหากพิจารณาด้านอัตราการเติบโตในกลุ่มอุตสาหกรรมเป้าหมายใหม่ พบว่า อุตสาหกรรมเทคโนโลยีชีวภาพเติบโตขึ้นสูงถึงร้อยละ850หรือ9.5เท่า เมื่อเทียบกับช่วงเดียวกันของปีก่อน ทั้งนี้ เกิดจากการลงทุนขนาดใหญ่จากกลุ่มทุนสหรัฐฯ ในกิจการผลิตPolylactic Acid(PLA)ซึ่งเป็นพอลิเมอร์ชีวภาพที่สามารถย่อยสลายได้ และเป็นมิตรต่อสิ่งแวดล้อม สามารถนำไปใช้งานได้หลากหลายประเภท ตลอดจนกลุ่มอุตสาหกรรมการแพทย์ที่เติบโตมากกว่า3.3เท่า จากความต้องการอุปกรณ์และเวชภัณฑ์ทางการแพทย์ เพื่อรับมือกับสถานการณ์การระบาดของไวรัสโควิด-19โดยเฉพาะอย่างยิ่งถุงมือยางทางการแพทย์ที่ไทยมีศักยภาพ
ทั้งนี้ การลงทุนโดยตรงจากต่างประเทศ (FDI) มีโครงการยื่นขอรับการส่งเสริมจำนวน403โครงการ
มูลค่าเงินลงทุนรวม278,658ล้านบาท เพิ่มขึ้นถึง3.8เท่าจากช่วงเดียวกันของปีก่อน และสูงกว่าปี2563ทั้งปี (171,160ล้านบาท) ร้อยละ62โดยประเทศที่ยื่นขอรับการส่งเสริมที่มีมูลค่าเงินลงทุนมากที่สุด3อันดับแรก ได้แก่ ญี่ปุ่นมีมูลค่าเงินลงทุน42,773ล้านบาท รองลงมาคือ สหรัฐฯ มีมูลค่าเงินลงทุน24,131ล้านบาท และจีนมีมูลค่าเงินลงทุน18,615ล้านบาท ตามลำดับ
สำหรับพื้นที่เป้าหมายEECมีการขอรับส่งเสริมจำนวน232โครงการ มูลค่าเงินลงทุนรวม126,640ล้านบาท โดยจังหวัดระยอง มีมูลค่าเงินลงทุนสูงสุด64,350ล้านบาท รองลงมาเป็นจังหวัดชลบุรี มูลค่าเงินลงทุน40,860ล้านบาท และจังหวัดฉะเชิงเทรา มูลค่าเงินลงทุน21,430ล้านบาท ตามลำดับ ส่วนพื้นที่20จังหวัดที่มีรายได้ต่อหัวต่ำ มีมูลค่าเงินลงทุน5,810ล้านบาท เพิ่มขึ้นจากช่วงเดียวกันของปีก่อนร้อยละ132และพื้นที่นิคมหรือเขตอุตสาหกรรมที่ได้รับการส่งเสริม มีมูลค่าเงินลงทุน184,840ล้านบาท เพิ่มขึ้นจากช่วงเดียวกันของปีก่อนร้อยละ133
นอกจากนี้ การขอรับส่งเสริมตามมาตรการส่งเสริมการลงทุนเพื่อปรับปรุงประสิทธิภาพ ในช่วงครึ่งปีแรกมีจำนวน83โครงการ มูลค่าเงินลงทุน12,270ล้านบาท โดยส่วนใหญ่เป็นการปรับปรุงประสิทธิภาพด้านการประหยัดพลังงาน พลังงานทดแทน และลดผลกระทบต่อสิ่งแวดล้อม รองลงมาคือ การปรับเปลี่ยนเครื่องจักรเพื่อเพิ่มประสิทธิภาพการผลิต และการลงทุนวิจัยและพัฒนาหรือออกแบบทางวิศวกรรมเพื่อปรับปรุงประสิทธิภาพ ตามลำดับ ขณะที่มาตรการส่งเสริมการลงทุนสำหรับวิสาหกิจขนาดกลางและขนาดย่อม หรือSMEsมีมูลค่าเงินลงทุน1,520ล้านบาท เพิ่มขึ้นจากช่วงเดียวกันของปีก่อนร้อยละ16
*******************************